Irans revolusjonsgarde

Irans revolusjonsgarde er en del av Irans forsvar. Den ble stiftet av Ruhollah Khomeini 5. mai 1979,International Institute for Strategic Studies (IISS) (2006): Military Balance 2006, Routledge for the IISS, London, s. 187 og utviklet seg til en viktig aktør under Iran–Irak-krigen (1980–1988). Mens Irans regulære militærstyrker (artesh) forsvarer landets grenser og opprettholder indre orden, i henhold til Irans konstitusjon, er hensikten med Irans revolusjonsgarde at den skal beskytte Irans islamske politiske system.«Profile: Iran's Revolutionary Guards». BBC. 18. oktober 2009. Irans revolusjonsgarde har fastslått at deres rolle i å beskytte det islamske systemet er å forhindre utenlandsk innblanding foruten statskupp fra militæret eller «avvikende bevegelser».Mottale, Morris M. (2010): «The birth of a new class – Focus». Al Jazeera English.Lalevee, Thierry (11. september 1984): «Iran's Revolutionary Guards in power bid»    (PDF). Executive Intelligence Review (LaRouche Publications) 11 (35), s. 44. 
Revolusjonsgarden ble opprettet for å skape en motvekt mot de regulære militære styrkene som det nye prestestyret ikke stolte på, ifølge BBC. Revolusjonsgarden er involvert i økonomisk virksomhet og ifølge BBC kontrollerer den indirekte, gjennom en serie selskaper, en tredjedel av landets økonomi. Revolusjonsgarden støtter med våpen, penger og opplæring andre regjeringer og væpnede grupper i Midtøsten. Hezbollah i Libanon ble opprettet med støtte fra revolusjonsgarden som siden har støttet Hezbollah.Abdul-Hussain, H. (2009). Hezbollah: A state within a state. Current Trends in Islamist Ideology, 8, 68-81. Hamas støttes av Iran gjennom revolusjonsgarden. Hamas-lederen Ismail Haniyeh ble drept av Israel under et opphold i Teheran.

Revolusjonsgarden har rundt 125 000 militært personell, inkludert bakkestyrker, flyvåpen og marinestyrker. Dets marinestyrkers fremste oppgave er å drive kontroll over Persiabukta.«The Consequences of a Strike on Iran: The Iranian Revolutionary Guard Corps Navy»   , GlobalBearings.net, 15. desember 2011. Revolusjonsgarden har overoppsyn med landets strategiske arsenal. Den kontrollerer også den paramilitære Basijmilitsen som har rundt 90 000 aktive soldater.Abrahamian, Ervand (2008): History of Modern Iran, Columbia University Press, s. 175–176 I de siste årene har Revolusjonsgarden utviklet seg til «et forretningsimperium» bestående «multimilliarder av dollar»,Slackman, Michael (21. juli 2009): «Hard-Line Force Extends Grip Over a Splintered Iran». New York Times og det er rapportert som den «tredje rikeste organisasjonen i Iran», etter National Iranian Oil Company og Imam Reza-stiftelsen.Aryan, Hossein (15. januar 2009): «Iran's Basij Force – The Mainstay of Domestic Security». RFERL. Revolusjonsgardens eget nyhetsorgan er Sepah News.«Picture imperfect», The Economist 9. mars 2013

Dens rolle har blitt sammenlignet med pretorianergarden i Romerriket.

Under Iran–Israel-krigen i 2025 ble Hossein Salami drept, han var kommandant for revolusjonsgarden og den mest fremstående offiseren drept i angrepet. Salami var regnet som hauk som sto for en offensiv linje overfor USA og Israel.

General Mohammad Pakpour ble drept i luftangrep gjennomført av USA og Israel 28. februar 2026.

 Quds-styrken 
Quds-styrken, eller al-Quds-styrken, () er revolusjonsgardens utenlandsavdeling, og støtter Irans allierte i andre land i Midtøsten. 

Siden 2010, da Ali Khamenei i en tale snakket om "trusler mot den islamske republikken", har Quds virksomhet også rettet seg mot landets religiøse minoriteter, som Bahai-samfunnet og det kristne huskirkenettverket.

Quds var under ledelse av Quasem Soleimani inntil han ble drept i et amerikansk angrep i januar 2020.

 Nedskyting 
Iranske myndigheter avviste i utgangspunktet ansvar for nedskytingen av Ukraine International Airlines Flight 752. Senere innrømmet imidlertid Revolusjonsgarden at flyet var blitt skutt ned ved en feil.

Luft- og romfartsstyrken i Irans Revolusjonsgarde tok «fullt ansvar» for uforvarende å ha skutt ned flyet med et luftvernmissil den 8. januar 2020. President Hassan Rouhani uttalte at flyet nærmet seg en IRGC base da det ble skutt ned; ifølge en høytstående kommandør i Revolusjonsgarden ble flyet forvekslet med et kryssermissil. Den 17. januar 2020 forsvarte Irans øverste leder, Ali Khamenei, Revolusjonsgarden i sin fredagsbønn. Han kalte nedskytingen en «bitter» tragedie og erklærte at «Irans fiender» hadde utnyttet hendelsen og militærets innrømmelse til å «svekke» IRGC.

 Bilder 

 Fotnoter 

 Referanser 

 Litteratur 
 Wise, Harold Lee (2007): Inside the Danger Zone: The U.S. Military in the Persian Gulf 1987–88. Annapolis: Naval Institute Press. ISBN 1-59114-970-3. (diskuterer amerikanske militære sammenstøt med den iranske revolusjonsgarden under Iran-Irak-krigen)
 Safshekan, Roozbeh; Sabet, Farzan (høsten 2010): «The Ayatollah's Praetorians: The Islamic Revolutionary Guard Corps and the 2009 Election Crisis» i: The Middle East Journal, 64 (4), s. 543–558(16).

 Eksterne lenker